
ΠΡΟΕΔΡΙΚΑ ΔΙΑΤΑΓΜΑΤΑ 

154. Οργανισμός του Ταμείου Ασφαλίσεως Τεχνικών Τύπου 

Αθηνών. 1 

155. Ίδρυση ενορίας του Ιερού Ενοριακού Ναού Αγίου Πνεύ¬ 

ματος, περιοχής Λοφούπολης Ηρακλείου της Ιεράς Αρ¬ 
χιεπισκοπής Κρήτης. 2 

156. Ίδρυση ενορίας του Ιερού Ενοριακού Ναού Θείας Ανα- 

λήψεως του Δήμου Πολίχνης της Ιεράς Μητροπόλεως 
Νεαπόλεως και Σταυρουπόλεως.3 

157. Μετονομασία της Ενορίας του Ιερού Ενοριακού Ναού 

Κοιμήσεως Θεοτόκου Ζερβοχωρίου σε «Ενορία του Ιε¬ 
ρού Ενοριακού Ναού Αγίου Αντωνίου Ζερβοχωρίου» 
της Ιεράς Μητροπόλεως Σερρών και Νιγρίτης. 4 


ΠΡΟΕΔ ΡΙΚΑ ΔΙΑ ΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 154 (1) 

Οργανισμός του Ταμείου Ασφαλίσεως Τεχνικών Τύπου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της παρ. 5 του άρθρου 24 του Ν. 1558/1985 «Κυβέρνηση και 
Κυβερνητικά όργανα» (ΦΕΚ 137/Α/26.7.1985) 

β) του Νόμου 1586/86 «Βαθμολογική διάρθρωση των θέσεων του 
Δημοσίου, νομικών προσώπων δημοσίου δικαίου και των Οργανισμών 
Τοπικής Αυτοδιοίκησης και άλλες διατάξεις» (ΦΕΚ 37/Α/1.4.86) και 
ιδιαίτερα του άρθρου 9 παρ. 10 αυτού 

γ) του άρθρου 17 παρ. 1 του Ν. 1320/83 «Πρόσληψη στο Δημόσιο 
τομέα και άλλες διατάξεις» (ΦΕΚ 6/Α/83) 

δ) του Π.Δ/τος 194/1988 «Καθορισμός των προσόντων διορισμού 
σε θέσεις των δημοσίων υπηρεσιών και νομικών προσώπων δημοσίου 
δικαίου» (ΦΕΚ 84/Α/6.5.1988). 

2. Την 1002081/89 απόφαση του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων στον Υφυπουργό Οικονομι¬ 
κών» (ΦΕΚ 10/Β/89). 

3. Την αριθμ. 654/1988 γνωμοδότηση του Συμβουλίου της Επι¬ 
κράτειας μετά από πρόταση των Υπουργών Προεδρίας της Κυβέρνη¬ 
σης, Υγείας, Πρόνοιας και Κοινωνικών Ασφαλίσεων και Υφυπουργού 
Οικονομικών, αποφασίζουμε: 

Άρθρο 1 

Διάρθρωση Υπηρεσιών 

Οι υπηρεσίες του Ταμείου Ασφαλίσεως Τεχνικών Τύπου Αθηνών 
διαρθρώνονται σε μία Διεύθυνση που αποτελείται από τα κατωτέρω 


Τμήματα και Γραφεία: 

α) Τμήμα Ασφάλισης - Παροχών 
β) Τμήμα Διοικητικού - Οικονομικού 
γ) Τμήμα Ελέγχου - Εσόδων 
δ) Τμήμα Υγειονομικού 
ε) Γραφείο Πληροφορικής 
στ) Γραφείο Νομικών Υποθέσεων. 

Άρθρο 2 

Αρμοδιότητες Υπηρεσιών 

Οι αρμοδιότητες της Διεύθυνσης ανάγονται στα παρακάτω θέματα, 
που κατανέμονται μεταξύ των Τμημάτων και των Γραφείων, αυτής ως 
εξής: 

Α) Τμήμα Ασφάλισης και Παροχών: 

α) Μέριμνα για την υπαγωγή στην ασφάλιση του Ταμείου κάθε κατά 
νόμο ασφαλιστέου προσώπου. 

β) Τήρηση μητρώου ασφαλισμένων καθώς και των ατομικών φακέλ- 
λων αυτών. 

γ) Τήρηση των ατομικών λογαριασμών ασφαλισμένων, 
δ) Προπαρασκευή των αποφάσεων που αφορούν τις παροχές του 
Κλάδου Ανεργίας. 

ε) Έκδοση και ενημέρωση ασφαλιστικών βιβλιαρίων των ασφαλισμέ¬ 
νων. 

στ) Τήρηση και ενημέρωση μητρώων συνταξιούχων κάθε φύσεως του 
Κλάδου Συντάξεως και Επικουρικής Ασφάλισης όπως επίσης και των 
ατομικών φακέλλων συνταξιούχων και βοηθηματούχων του Τα¬ 
μείου. 

ζ) Τήρηση των ατομικών μερίδων των συνταξιούχων και βοηθημα¬ 
τούχων του Κλάδου Επικουρικής Ασφάλισης. 

η) Σύνταξη των μηνιαίων συνταξιοδοτικών καταστάσεων και απο¬ 
στολή τους στην Τράπεζα ή σε αρμόδια υπηρεσία. 

θ) Εισήγηση στη Δ/νση της παροχής κύριας Σύνταξης, Ανεργίας, 
Πρόνοιας, Στέγης και Αποκατάστασης και Επικουρικής Σύνταξης. 

ι) Επιμέλεια για τη χορήγηση κάθε φύσης Παροχών μετά από έλεγχο 
των υποβαλλομένων δικαιολογητικών. . 

Β) Τμήμα Διοικητικού - Οικονομικού: 

α) Χειρισμός όλων των θεμάτων υπηρεσιακής κατάστασης του προ¬ 
σωπικού του Ταμείου και των γιατρών. 

β) Τήρηση του Προσωπικού Μητρώου των τακτικών υπαλλήλων του 
Ταμείου και των φακέλων των συμβεβλημένων με το Ταμείο γιατρών, 
εργαστηρίων, κλινικών κ.α. 

γ) Γραμματειακή εξυπηρέτηση του Διοικητικού Συμβουλίου και της 
Πρωτοβάθμιας Υγειονομικής Επιτροπής. 

δ) Μέριμνα για τη δακτυλογράφηση και διεκπεραίωση όλων των εγ¬ 
γράφων. 

ε) Τήρηση πρωτοκόλλου και γενικού αρχείου, 
στ) Παραλαβή, ταξινόμηση και βιβλιοδεσία των φύλλων Εφημερίδας 
της Κυβέρνησης. 

ζ) Η μέριμνα για τη βεβαίωση του γνήσιου της υπογραφής του προ- 

σωπικού και των πολιτών. Η βεβαίωση από τον Προϊστάμενο ή το νό¬ 
μιμο αναπληρωτή τους της ακρίβειας αντιγράφων, φωτογραφιών ή φω¬ 
τοτυπιών εγγράφων των οποίων το πρωτότυπο έχει εκδοθεί από το Τα¬ 
μείο, ύστερα από αντιπαραβολή τους με το επιδεικνυόμενο σχετικό πρω¬ 
τότυπο ή ακριβές αντίγραφο. 

η) Εισήγηση σε θέματα προγραμματισμού ανθρώπινου δυναμικού, 
αξιοποίησης και εκπαίδευσης προσωπικού. 

θ) Παραλαβή και πρωτοκόλληση εισερχόμενης, εξερχόμενης και 
εμπιστευτικής αλληλογραφίας. 

ι) Τήρηση λογιστικών βιβλίων, κατάρτιση και παρακολούθηση της 
εκτέλεσης του προϋπολογισμού, των εσόδων και εξόδων του Ταμείου, 
του ετήσιου ισολογισμού και απολογισμού μηνιαίων ισοζυγίων και Λο¬ 
γιστικών καταστάσεων. 

ια) Έκδοση των δελτίων συμψηφισμού, των εντολών και των χρημα¬ 
τικών ενταλμάτων για πληρωμή, καθώς επίσης σύνταξη των δίκαιολο- 
γητικών πληρωμής των παροχών και δαπανών. 

ιβ) Εκτέλεση των αποφάσεων του Διοικητικού Συμβουλίου για τοπο¬ 
θέτηση κεφαλαίων του Ταμείου και παρακολούθηση της κανονικής εί¬ 
σπραξης των εσόδων του Οργανισμού από τις τοποθετήσεις αυτές, σύμ¬ 
φωνα με τις Καταστατικές διατάξεις του Ταμείου. 

ιγ) Φροντίδα για τη σύσταση πάγιας προκαταβολής χαρτοσήμου και 
λοιπών ενσήμων καθώς και την εκτύπωση εντύπων υπευθύνων δηλώ¬ 
σεων για εξυπηρέτηση των πολιτών. 

ιδ) Φροντίδα για τη φύλαξη και καθαριότητα του κτιρίου του Τα¬ 
μείου. 

ιε) Επισκευή και συντήρηση του κτιρίου και της κινητής περιουσίας 
του Ταμείου. 

ιστ) Μέριμνα για την παρακολούθηση, την αξιοποίηση και την εκμε¬ 
τάλλευση της περιουσίας του Ταμείου και την είσπραξη των εσόδων που 
προέρχονται από αυτή. 

ιζ) Φροντίδα για την προμήθεια κάθε είδους υλικού, 
ιη) Παρακολούθηση και συμφωνία του ΕΧΤΚΑΙΤ (αντιγράφων λο¬ 
γαριασμού) των Τραπεζών στον τομέα χρέωσης - πίστωσης, 
ιθ) Εκτέλεση κάθε υπηρεσίας που αρμόδια ανατίθεται σ’ αυτό. 

Γ) Τμήμα Ελέγχου - Εσόδων: 

α) Μέριμνα για την παραλαβή και έλεγχο των μηνιαίων καταστά¬ 
σεων που υποβάλλουν οι επιχειρήσεις με τις εισφορές εργοδότη - εργα¬ 
ζομένων. 

β) Μέριμνά για τη διενέργεια ελέγχων στις επιχειρήσεις σε τακτά 
χρονικά διαστήματα. 

γ) Μέριμνα για την κανονική είσπραξη κάθε οφειλής γενικά, στο Τα¬ 
μείο, από όποια αιτία και αν προέρχεται. 

δ) Μέριμνα για τη βεβαίωση και είσπραξη των πόρων του Ταμείου, 
ε) Μέριμνα για τη βεβαίωση και είσπραξη της εισφοράς των Εφημε¬ 
ρίδων, των Πρακτορείων πώλησης Εφημερίδων και των Τυπογραφι¬ 
κών Επιχειρήσεων, καθώς και την έγκαιρη κατάθεση των ποσών που 
εισπράττουν υπέρ του Ταμείου. 

στ) Μέριμνα για τη βεβαίωση και είσπραξη των εσόδων του Ταμείου, 
ζ) Φροντίδα για την παραλαβή και έλεγχο των δικαιολογητικών που 
στέλνονται από τις Τράπεζες (αποδείξεις, επιταγές κ.λπ. αντίγραφα λο¬ 
γαριασμών) και τήρηση αυτών σε ειδικούς φακέλους. 

η) Παραλαβή και έλεγχος των δικαιολογητικών των δαπανών του 
Κλάδου Θεσσαλονίκης με τις όποιες απορρίψεις και καταλογισμούς. 

θ) Λήψη κάθε αναγκαστικού μέτρου για την είσπραξη καθυστερουμέ- 
νων εισφορών. 

ι) Εκτέλεση κάθε υπηρεσίας που αρμόδια ανατίθεται σε αυτό. 

Δ) Τμήμα Υγειονομικού: 

1 .α) Μέριμνα γιο: κάθε ζήτημα υγείας και προγραμματισμός των μέ¬ 
τρων δράσης. 

β) Παρακολούθηση της συνταγογραφίας των γιατρών και εισήγηση 
των ποιοτικών και ποσοτικών περιορισμών των φαρμάκων. 

γ) Μέριμνα για την εισαγωγή ασφαλισμένων αρρώστων στα Νοσοκο¬ 
μεία και έκδοση των αναγκαίων εισιτηρίων. 

δ) Μέριμνα για τον έλεγχο της ιατροφαρμακευτικής Νοσοκομειακής 
και Σανατοριακής περίθαλψης των ασφοιλισμένων. 

ε) Εποπτείά της υγειονομικής περίθοιλψης του Ταμείου, 
στ) Έκδοση των οιναγκαίων εγκυκλίων για τους συμβεβλημένους 
γιατρούς του Ταμείου και έλεγχος των λογαριασμών που υποβάλλουν. 

ζ) Εισήγηση για την έγκριση κάθε δαπάνης που αφορά τον Κλάδο 
Ασθένειας και Μητρότητας και σύνταξη των καταστάσεων χορήγησης 
των δαπανών αυτών. 


η) Μέριμνα για την τήρηση ατομικών μερίδων παροχών για κάθε 
ασφαλισμένο και Μητρώου ασφοιλισμένων που δικαιούνται περί¬ 
θαλψη. 

θ) Μέριμνα για την έγκριση σύναψης σύμβασης με θεραπευτήρια, 
Νοσοκομεία κ.λπ. 

2. Χειρισμός όλων των θεμάτων γενικά που προβλέπονται από τον 
Κανονισμό του Κλάδου Ασθένειας του Ταμείου. 

Ε) Γραφείο Πληροφορικής: 

α) Μέριμνα για την επεξεργασία των στοιχείων και την μηχανογρά- 
φηση όλων των εργασιών του Ταμείου. 

β) Επιμέλεια της ανάλυσης και σχεδιασμού των υπό μηχανογράφηση 
εργασιών. 

γ) Κατάρτιση σχετικών προγραμμάτων. 

δ) Μέριμνα για την κωδικοποίηση των υπηρεσιακών στοιχείων, 
ε) Τήρηση, ενημέρωση και ταξινόμηση του μηχανογραφικού αρ¬ 
χείου. 

ΣΤ) Γραφείο Νομικών Υποθέσεων: 

α) Γνωμοδότηση για κάθε νομικό θέμα που ήθελε τεθεί από το Διοι¬ 
κητικό Συμβούλιο ή τον Δ/ντή του Ταμείου. 

β) Γνωμοδότηση στις προτάσεις που διατυπώνονται από το Διοικη¬ 
τικό Συμβούλιο για τροποποίηση ή συμπλήρωση των διατάξεων που 
διέπουν το Ταμείο. 

γ) Προάσπιση δια της δικαστικής οδού των συμφερόντων του Τα¬ 
μείου και επίλυση κάθε νομικού θέματος που ήθελε προκύψει κατά τη 
λειτουργία του Ταμείου. 

δ) Σύνταξη και μονογραφή κάθε φύσης σχεδίων συμβάσεων συμφω¬ 
νητικών καθώς και των εγγράφων που κατά την κρίση του Δ.Σ. ή του 
Δ/ντή απαιτούν τη νομική κρίση. 

ζ) Ο οδοντίατρος παρακολουθεί και ελέγχει την οδοντιατρική ορθοδο¬ 
ντική περίθαλψη των ασφαλισμένων και ασχολείται με κάθε τι που έχει 
σχέση με την οδοντιατρική και ορθοδοντική νοσηλεία των ασφαλισμέ¬ 
νων. 

Ο Φαρμακοποιός παρακολουθεί, ελέγχει και κοστολογεί τις συνταγές 
φαρμάκων που εκδίδουν οι συμβεβλημένοι γιατροί προς τους ασφαλι¬ 
σμένους. 

Άρθρο 3 
Σύσταση Κλάδου 

Στο Ταμείο Ασφαλίσεως Τεχνικών Τύπου Αθηνών συνιστώνται οι 
Κλάδοι: 

α) ΠΕ Οδοντιάτρου, ΠΕ Φαρμακοποιού της Κατηγορίας ΠΕ, β) ΤΕ 
Διοικητικού - Λογιστικού και ΤΕ Πληροφορικής της Κατηγορίας ΤΕ, γ) 
ΔΕ Τηλεφωνητών και ΔΕ Δακτυλογράφων - Στενογράφων της Κατη¬ 
γορίας ΔΕ. 

Άρθρο 4 
Σύσταση θέσεων 

Στο Ταμείο Ασφαλίσεως Τεχνικών Τύπου Αθηνών συνιστώνται δέκα 
πέντε (15) νέες θέσεις ως εξής: 

Α. ΜΟΝΙΜΟ ΠΡΟΣΩΠΙΚΟ 
ΚΑΤΗΓΟΡΙΑ ΠΕ 

α) Κλάδος ΠΕ Διοικητικός - Οικονομικός, θέσεις δύο (2) 
β) Κλάδος ΠΕ Ιατρών - Οδοντιάτρων, θέση μία (1) 
γ) Κλάδος ΠΕ Φαρμακοποιών, θέση μία (1) 

ΚΑΤΗΓΟΡΙΑ ΤΕ 

α) Κλάδος ΤΕ Διοικητικός - Λογιστικός, θέσεις δύο (2) 
β) Κλάδος ΤΕ Πληροφορικής (ειδικότητας πληροφορικής), θέσεις 
δύο (2) 

ΚΑΤΗΓΟΡΙΑ ΔΕ 

α) Κλάδος ΔΕ Διοικητικός - Λογιστικός, θέση μία (1) 
β) Κλάδος ΔΕ Δακτυλογράφων - Στενογράφων, θέσεις δύο (2) 
ειδικότητας δακτυλογράφων Ελληνικής 
γ) Κλάδος ΔΕ Τηλεφωνητών, θέση μία (1). 

ΚΑΤΗΓΟΡΙΑ ΥΕ 

Κλάδος ΥΕ Προσωπικού Καθαριότητας, θέσεις δύο (2) 

Β. ΛΟΙΠΟ ΠΡΟΣΩΠΙΚΟ 

Μία (1) θέση δικηγόρου με έμμισθη εντολή και άδεια δικηγορίας 
παρ’ Αρείω Πάγω. 

Άρθρο 5 

Διάρθρωση θέσεων 

1. Οι υπάρχουσες θέσεις των τακτικών υπαλλήλων του Ταμείου και 
αυτές που προβλέπονται από την Φ.57 οικ. 315/87 κοινή απόφαση 
των Υπουργών Προεδρίας της Κυβέρνησης και Υγείας, Πρόνοιας και 
Κοινωνικών Ασφαλίσεων (ΦΕΚ 241/Β/87) το Π.Δ. 274/76 (ΦΕΚ 
103/Α/76) και το άρθρο 4 του παρόντος διαρθρώνονται κατά κατηγο¬ 
ρία και κλάδο ως εξής: 

Α. ΤΑΚΤΙΚΟ ΠΡΟΣΩΠΙΚΟ 
Α. ΚΑΤΗΓΟΡΙΑ ΠΕ 

Κλάδος ΠΕ Διοικητικός - Οικονομικός θέσεις επτά (7) 

Κλάδος ΠΕ Ιατρών Ειδικοτήτων θέσεις δύο (2) από τις οποίες: 
Μία (1) θέση ιατρού - παθολόγου και μία (1) θέση ιατρού οδοντιάτρου 
(Ελεγκτή) 

Κλάδος ΠΕ Φαρμακοποιών (Ελεγκτού) θέση μία (1) 

Β. ΚΑΤΗΓΟΡΙΑ ΤΕ 

Κλάδος ΤΕ Διοικητικός - Λογιστικός, θέσεις πέντε (5). Από τις θέσεις 
αυτές, δεν πληρούνται ισάριθμες με τους τυχόν επιπλέον υπηρετούντες, 
του αριθμού των προβλεπομένων θέσεων ΔΕ Δ/κού - Λογ/κού. 

Κλάδος ΤΕ Πληροφορικής (ειδικότητας Πληροφορικής) θέσεις δύο 

( 2 ). 

Γ. ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός, θέσεις εννέα (9) 

Κλάδος ΔΕ Δακτυλογράφων - Στενογράφων, θέσεις δύο (2) 
Κλάδος ΔΕ Τηλεφωνητών, θέση μία (1) 

Δ. ΚΑΤΗΓΟΡΙΑ ΥΕ 

Κλάδος ΥΕ Επιμελητών, θέσεις δύο (2) 

Κλάδος ΥΕ Προσωπικού Καθαριότητας, θέσεις δύο (2) 

Μία (1) θέση του ν. 1476/84 (προσωρινή). 

Β. ΛΟΙΠΟ ΠΡΟΣΩΠΙΚΟ 

1. Μία (1) θέση δικηγόρου με έμμισθη εντολή και άδεια δικηγορίας 
στον Άρειο Πάγο. 

Μία (1) θέση ελεγκτή φαρμακοποιού με 3ωρη απασχόληση ημερη- 
σίως και με αποδοχές που ορίζονται κατά τη διαδικασία του ν.δ. 1198/ 
72. 

2. Προσόντα διορισμού στον εισαγωγικό βαθμό για το προσωπικό 
των παραπάνω Κλάδων, ορίζονται τα προβλεπόμενα στο Π.Δ/γμα 
194/3.5.88 «Καθορισμός προσόντων διορισμού σε θέσεις των δημο¬ 
σίων υπηρεσιών και νομικών προσώπων δημοσίου δικαίου» (ΦΕΚ 84/ 
Α/6.5.88). 

Ειδικότερα για τον Κλάδο ΠΕ Φαρμακοποιών προσόν διορισμού στον 
εισαγωγικό βαθμό ορίζεται πτυχίο ή δίπλωμα φαρμακευτικής Α.Ε.Ι. 
της ημεδαπής ή ισότιμο πτυχίο ή δίπλωμα Φαρμακευτικής σχολής της 
αλλοδαπής. Για δε τη θέση του Κλάδου ΠΕ Ιατρών ειδικοτήτων προ- 
βλέπεται το πρόσθετο προσόν της άνω των 10 ετών άσκησης του ιατρι¬ 
κού επαγγέλματος. 

Για τη θέση Ελεγκτή φαρμακοποιού με μίσθωση εργασίας ιδιωτικού 
δικαίου αορίστου χρόνου και τρίωρη απασχόληση ημερήσια το πρόσθετο 
προσόν της άνω των 5 ετών άσκησης του επαγγέλματος σε φαρμακείο ή 
φαρμακοποθήκη. 

Άρθρο 6 

Προϊστάμενοι Υπηρεσιών 

1. Στη Διεύθυνση του Ταμείου προΐσταται υπάλληλος των Κλάδων 
ΠΕ Διοικητικού - Οικονομικού ή ΤΕ Διοικητικού - Λογιστικού ή ΔΕ 
Διοικητικού - Λογιστικού, ο οποίος υπογράφει κάθε έγγραφο αυτού με 
τον πρόεδρο δε του Δ.Σ. και τον προϊστάμενο του Τμήματος Διοικητικού 
- Οικονομικού τις επιταγές, τις εντολές προς τις Τράπεζες και τα εντάλ¬ 
ματα πληρωμής. 

Εισηγείται δε στο Δ.Σ. κάθε θέμα που συζητείται σε αυτό. 

2. Στα Τμήματα προΐστανται υπάλληλοι των Κλάδων ΠΕ Διοικητι¬ 
κού - Οικονομικού ή ΤΕ Διοικητικού - Λογιστικού ή ΔΕ Διοικητικού - 
Λογιστικού, πλην του Τμήματος Υγειονομικού στο οποίο προΐσταται 
υπάλληλος του Κλάδου ΠΕ Ιατρών ειδικοτήτων, ο οποίος προΐσταται 


του υγειονομικού Προσωπικού. 

Δύναται να μετέχει σε ιατρικό συμβούλιο σε περίπτωση που ο γιατρός 
του Ταμείου ζητήσει να συγκληθεί για εξέταση ασθενούς λόγω της σο¬ 
βαρότητας της κατάστασής του. 

3. Στο γραφείο Πληροφορικής, προΐσταται υπάλληλος του Κλάδου 
ΠΕ Διοικητικού - Οικονομικού ή ΤΕ Διοικητικού - Λογιστικού ή ΤΕ 
Πληροφορικής ή ΔΕ Διοικητικού - Λογιστικού. 

Άρθρο 7 . 

Κατάταξη προσωπικού 

Οι μόνιμοι υπάλληλοι του Ταμείου ασφαλίσεως Τεχνικών Τύπου 
Αθηνών που υπηρετούν με την έναρξη ισχύος του Διατάγματος αυτού, 
κατατάσσονται σε αντίστοιχη κατηγορία και Κλάδο ως εξής: 

α) Στον Κλάδο ΠΕ Διοικητικό - Οικονομικό, οι υπάλληλοι του Κλά¬ 
δου ΠΕ Διοικητικού - Οικονομικού. 

β) Στον Κλάδο ΠΕ Ιατρών ειδικοτήτων, οι υπάλληλοι του Κλάδου 
ΠΕ Ιατρών. 

γ) Στον Κλάδο ΔΕ Διοικητικού - Λογιστικού, οι υπάλληλοι του Κλά¬ 
δου ΔΕ Διοικητικού - Λογιστικού. 

δ) Στον Κλάδο ΥΕ Επιμελητών οι υπάλληλοι του Κλάδου ΥΕ Βοηθη¬ 
τικού Προσ/κού. 

ε) Στον Κλάδο ΥΕ Προσωπικού Καθαριότητας η υπηρετούσα στην 
προσωρινή θέση υπάλληλος. 

στ) Οι υπηρετούντες με σχέση εργασίας ιδιωτικού δικαίου αορίστου 
χρόνου υπάλληλοι κατατάσσονται στις αντίστοιχες θέσεις. 

, Άρθρο 8 

Καταργούμενες διατάξεις' 

Από τη δημοσίευση του παρόντος καταργούνται οι διατάξεις του 
Π.Δ/τος 274/1976 (ΦΕΚ 103/Α/76) πλην των παρ. 2, 3,4,5 και 6 
του άρθρου 6 και της παρ.'2 του άρθρου 12 αυτού και των Φ. 57/οικ. 
315/18.3.87 (ΦΕΚ 241/Β/19.5.1987) και Φ. 108/1636/ 
12.10.87 (ΦΕΚ 606/Β/10.11.87) κοινών υπουργικών αποφάσεων, 
καθώς και κάθε άλλη διάταξη που αντίκειται στις διατάξεις του παρό¬ 
ντος. 

Στον Υπουργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 1 Μαρτίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΓ. ΚΟΥΤΣΟΓΙΩΡΓΑΣ Η. Γ1ΑΠΑΗΛΙΑΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 155. (2) 

Ίδρυση ενορίας του Ιερού Ενοριακού Ναού Αγίου Πνεύματος, περιοχής 

Λοφούπολης Ηρακλείου της Ιεράς Αρχιεπισκοπής Κρήτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παρ. 2 του άρθρου 36 του Ν. 590/77 «περί του καταστατικού 
χάρτη της Εκκλησίας της Ελλάδος» (ΦΕΚ 146/1977 τ.Α’) σε συνδυα- 
υασμό με τα άρθρα 2 και 3 του υπ’ αριθμ. 8/79 κανονισμού της Ιεράς 
Συνόδου της Εκκλησίας'της Ελλάδος «περί Ιερών Ναών και Ενοριών» 
(ΦΕΚ 1/1980 τ.Α’). 

2. Το άρθρο 54 του Ν. 4149/1961 «περί καταστατικού νόμου της 
εν Κρήτη Ορθοδόξου Εκκλησίας» (ΦΕΚ 41/1961 τ.Α’). 

3. Τη σύμφωνη γνώμη του Μητροπολιτικού Συμβουλίου της Ιεράς 
Αρχιεπισκοπής Κρήτης που περιλαμβάνεται στο απόσπασμα της υπ’ 
αριθ. 108/1988 πράξεώς του. 

4. Την αριθ. 386/1988 γνωμοδότηση του Δημοτικού Συμβουλίου 
Ηρακλείου Κρήτης. 

5. Την αριθ. 45/1989 γνωμοδότηση του Συμβουλίου της Επικρα- 

τείας, με πρόταση του Υπουργού Εθνικής Παιδείας και Θρησκευμάτων, 
αποφασίζουμε: 

Άρθρο μόνο 

Ιδρύεται ενορία του Ιερού Ενοριακού Ναού Αγίου Πνεύματος, Περιο¬ 
χής Λοφούπολης Ηρακλείου της Ιεράς Αρχιεπισκοπής Κρήτης. 

Στον Τπουργό Εθνικής Παιδείας και Θρησκευμάτων, αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 2 Μαρτίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

-+- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 156 (3) 

Ίδρυση ενορίας του Ιερού Ενοριακού Ναού Θείας Αναλήψεως του Δή¬ 
μου Πολίχνης της Ιεράς Μητροπόλεως Νεαπόλεως και Σταυρουπό- 

λεως. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παρ. 2 του άρθρου 36 του Ν. 590/77 «περί του καταστατικού 
χάρτη της Εκκλησίας της Ελλάδος» (ΦΕΚ 146/1977 τ.Α') σε συνδυα- 
υασμό με τα άρθρα 2 και 3 του υπ’ αριθμ. 8/79 κανονισμού της Ιεράς 
Συνόδου της Εκκλησίας της Ελλάδος «περί Ιερών Ναών και Ενοριών» 
(ΦΕΚ 1/1980 τ.Α'). 

2. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Νεαπόλεως και Σταυρουπόλεως που περιλαμβάνεται στο 
απόσπασμα της αριθ. 10/19.9.88 πράξεώς του. 

3. .Την αριθ.- 292/1988 γνωμοδότηση του Δημοτικού Συμβουλίου 
του Δήμου Πολίχνης, 

4. Την αριθ. 48/1989 γνωμοδότηση του Σύμβουλίου της Επικρά¬ 
τειας, με πρόταση του Υπουργού Εθνικής Παιδείας και Θρησκευμάτων, 
αποφασίζουμε: 

Άρθρο μόνο 

Ιδρύεται ενορία του Ιερού Ενοριακού Ναού θείας Αναλήψεως του Δή¬ 
μου Πολίχνης της Ιεράς Μητροπόλεως Νεαπόλεως και Σταυρουπό- 
πόλεως. 


Στον Υπουργό Εθνικής Παιδείας και Θρησκευμάτων, αναθέτουμε τη 
δημοσίευση και εκτέλεση του παρόντος Προεδρικού διατάγματος. 

Αθήνα, 2 Μαρτίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 157 (4) 

Μετονομασία της Ενορίας του Ιερού Ενοριακού Ναού Κοιμήσεως Θεο¬ 
τόκου Ζερβοχωρίου σε «Ενορία του Ιερού Ενοριακού Ναού Αγίου 

Αντωνίου Ζερβοχωρίου» της Ιεράς Μητροπόλεως Σερρών και Νιγρί- 

της. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παρ. 2 του άρθρου 36 του Ν. 590/77 «περί του καταστατικού 
χάρτη της Εκκλησίας της Ελλάδος» (ΦΕΚ 146/1977 τ.Α') σε συνδυα- 
υασμό με τα άρθρα 2 και 3 του υπ’ αριθμ. 8/79 κανονισμού της Ιεράς 
Συνόδου της Εκκλησίας της Ελλάδος «περί Ιερών Ναών και Ενοριών» 
(ΦΕΚ 1/1980 τ.Α'). 

2. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Σερρών και Νιγρίτης που περιλαμβάνεται στο απόσπα¬ 
σμα της αριθ. 199/3/23.11.1988 πράξεώς του. 

3. Την αριθ. 15/24.10.1988 γνωμοδότηση του Κοινοτικού Συμ¬ 
βουλίου της Κοινότητας Ζερβοχωρίου. 

4. Την αριθ. 49/1989 γνωμοδότηση του Συμβουλίου της Επικρά¬ 
τειας, με πρόταση του Υπουργού Εθνικής Παιδείας και Θρησκευμάτων, 
αποφασίζουμε: 

Άρθρο μόνο 

Η Ενορία του Ιερού Ενοριακού Ναού Κοιμήσεως Θεοτόκου Ζερβο¬ 
χωρίου μετονομάζεται σε Ενορία του Ιερού Ενοριακού Ναού Αγίου 
Αντωνίου Ζερβοχωρίου της Ιεράς Μητροπόλεως Σερρών και Νιγρίτης. 

Στον Υπουργό Εθνικής Παιδείας και Θρησκευμάτων, αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 2 Μαρτίου 1989 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 8. ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




